RESOLUCIÓN do 19 de xaneiro de 1998, da Delegación Provinvial de Pontevedra, pola que se dispón o rexistro, depósito e publicación, no Diario Oficial de Galicia, do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/02/1998

Vista a acta da reunión da comisión deliberadora do convenio colectivo para o sector da construcción da provincia de Pontevedra, que tivo entrada nesta delegación provincial con data do 13-1-1998, na que, en espera do asinamento do convenio do sector da construcción se acordou a publicación da xornada laboral e festivos para o ano 1998, esta autoridade laboral, ó abeiro do disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta dele
gación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Segundo.-Dispoñe-la súa publicación no BOP e no Diario Oficial de Galicia.
Vigo, 19 de xaneiro de 1998.
Antonio Coello Bufill
Delegado provincial de Pontevedra
Comisión deliberadora convenio
colectivo da construcción
Acta nº 1
Asistentes:
UGT:
José Carlos Rodríguez del Río.
Ramón Misa Costas.
Ramón Calvo Romero.
Ramón Carrera Molares.
Lourdes Liz Lorenzo.
CC.OO.:
Francisco Estévez Rodríguez.
José Laiño Paulos.
Baltasar González Durán.
CIGA:
Xosé Xoán Melón González.
Alberto Fernández Campo.
APEC:
José Manuel Conde Roque.
José Liz Rodríguez.
Anselmo Hernández Luján.
Yolanda Carballo Muñoz.
Escusa a súa ausencia:
Ricardo Mirón Gutiérrez.
En Vigo o 4 de decembro de 1997, na sede da Asociación Provincial de Empresarios da Construcción (APEC) previamente convocados, reúnense as persoas que figuran á marxe nas representacións que se indican co obxecto de inicia-las negociacións do convenio colectivo provincial da construcción.
Á marxe do número de persoas que asistan de cada sindicato, a representación oficial é a que se certifique pola delegación da Consellería de Relacións Laborais.
Nesta comisión negociadora, para o ano 1998 quedará constituída por 15 membros, 5 por cada sindicato e 5 pola representación empresarial.
Unha vez constituída a mesa negociadora, acórdarase fixa-la xornada ordinaria anual para o ano 1998 en 1.764 horas efectivas de traballo.
Para adapta-la xornada ás 1.764 horas acordadas, fíxanse como festivos de convenio e aboables para tódolos efectos, os días seguintes:
20 de marzo.
4 de maio.
24 de xullo.
14 de agosto.
30 de outubro.
24.30 (media xornada) e 31 de decembro.
Estes días, así mesmo, non serán computables para os efectos dos desfrute das vacacións.
Nos concellos onde a festa local coincida co día non laborable ou festivo de convenio, pasarase ó día inmediatamente seguinte.
Nos concellos que a continuación se relacionan fíxanse como festivos os días seguintes:
Cambados: 13 e 20 de xullo.
Cerdedo: 27 de xullo.
Fornelos de Montes: 15 de xuño.
Pontevedra: 13 de xullo.
Vigo: 30 de marzo.
Acórdase facultar a Yolanda Carballo Muñoz para efectua-los trámites oportunos ante a delegación da consellería tendentes ó rexistro e publicación do pactado.
E non habendo máis asuntos que tratar, levántase a sesión fixando como próximo día de reunión o 22 de xaneiro ás catro e cuarto.
Rubricado